
Vízzáró szerkezeti beton újrahasznosított adalékanyag

                     Vízzáró szerkezeti beton újrahasznosított adalékanyag felhasználásával

                       „Lehetetlen küldetés vagy reális jövő?” [Urbán Ferenc, CeMBeton].

     Dolgozatom témája, egy létező projekt kapcsán elbontott vasbeton medence zúzott anyagát visszaforgatva, olyan szerkezeti betont készíteni, mely teljesíti a helyére tervezett új szerkezet előírt betonminőségét.
     Célom volt az újrahasznosított adalékanyagból vízzáró betont készíteni, igazolva a mikroszilika kiegészítő anyag hatását a friss- és megszilárdult betontulajdonságokra.
     Vizsgálat útján kidolgoztam a zúzott beton adalékok kőzetfizikai és mechanikai tulajdonságait labor körülmények között. Ehhez közel 1000 kg zúzalékot volt szükséges feldolgozni.
     16 keveréken végeztem friss- és megszilárdult beton vizsgálatokat, többek között konzisztencia, nyomószilárdság és vízzáróság tekintetében.
     Kísérletileg igazoltam a darált betonból visszanyert másodlagos adalékanyag hatását különböző betonkeverékekben, eltérő adagolási mennyiségekkel.
     Külön figyelmet fordítottam az eltérő összetételek konzisztencia eltarthatóságának vizsgálatára. Megállapításokat tettem a többlet víz hatására a bedolgozhatóság, a nyomószilárdság, illetve vízzáróság értékeire nézve.
     Összefüggést állapítottam meg a zúzott beton által felvett víz mennyisége, a tervezett víz/cement tényező, illetve a nyomószilárdság kapcsolata között. Bevezettem a hatékony víz/cement tényező fogalmát.
    A körforgásos gazdaságban a ma termékei a jövő alapanyagai. Eredményeim alapján igyekszem rávilágítani az újrahasznosított betonból készült szerkezet beépített karbonlábnyomának mértékére, előállításának költségeire és technológiai hátterére egy transzportbeton üzem szemszögéből nézve.



